**ПРОЕКТ**

**Договор**

**за публично-частно партньорство за възлагане**

**предоставянето на социални услуги**

 Днес, ......................2025 г. в гр. София между:

 1. **Столична община**, гр. София, ул. „Московска” № 33, БУЛСТАТ 000696327, представлявана от Кмета на Столична община Васил Терзиев, наричана за краткост в договора “**ВЪЗЛОЖИТЕЛ**” от една страна и

2. .................................................................................................., със седалище и адрес на управление: .................................................................................., регистриран въз основа на съдебно решение по фирмено дело № ........................... по описа на ................ съд, БУЛСТАТ/ЕИК:………….., представляван от ..................................................., ЕГН:............................; Лиценз/и №………..издаден/и от Агенцията за качество на социалните услуги; наричан за краткост в договора “**ИЗПЪЛНИТЕЛ**”, на основание обявен със Заповед №………….на Кмета на Столична община конкурс за възлагане предоставянето на социалната услуга **Дневен център за деца и/или младежи с увреждания (с приоритет аутистичен спектър)** с основни дейности: дневна грижа; информиране и консултиране (като специализирана услуга); застъпничество и посредничество; терапия и рехабилитация; обучение за придобиване на умения (като специализирана услуга) и подкрепа за придобиване на трудови умения (за младежи над 16-годишна възраст) на територията на Столична община на частен доставчик, притежаващ опит, капацитет и материална база и Заповед №……………………… на Кмета на Столична община за определяне на………………за доставчик на социалната услуга, връчена на…………… и съгласно чл. 68, ал. 1 от Закона за социалните услуги и чл. 99, ал. 1 от Правилника за прилагане на Закона за социалните услуги, се сключи настоящият договор.

Страните постигнаха съгласие относно следното:

### І. ПРЕДМЕТ НА ДОГОВОРА

Чл.1.(1) ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да управлява социалната услуга, делегирана от държавата дейност **Дневен център за деца и/или младежи с увреждания (с приоритет аутистичен спектър)** с основни дейности: дневна грижа; информиране и консултиране (като специализирана услуга); застъпничество и посредничество; терапия и рехабилитация; обучение за придобиване на умения (като специализирана услуга) и подкрепа за придобиване на трудови умения (за младежи над 16-годишна възраст), съгласно действащите нормативни актове, методиките и задължителните указания на компетентните органи и конкурсната документация. За целите на настоящия договор понятието „конкурсна документация” включва набора документи, предоставени от ИЗПЪЛНИТЕЛЯ в конкурсната процедура, въз основа на която той е класиран на първо място.

(2) Социалната услуга се предоставя в сграда с площ ………………, състояща се от ………………………………………………………………………………………………………….., находяща се в…………………………………………………………………………………………..

(3) **Дневен център за деца и/или младежи с увреждания (с приоритет аутистичен спектър)** с основни дейности: дневна грижа; информиране и консултиране (като специализирана услуга); застъпничество и посредничество; терапия и рехабилитация; обучение за придобиване на умения (като специализирана услуга) и подкрепа за придобиване на трудови умения (за младежи над 16-годишна възраст) е със следните натурални показатели: **капацитет – 20 места,** персонал – съгласно Наредба за качеството на социалните услуги.

# ІІ. СРОК НА ДОГОВОРА

Чл.2.(1) Настоящият договор влиза в сила, **считано от 14.11.2025 г.**

(2) Настоящият договор се сключва за срок от **5 (пет) години**, считано от датата на влизане в сила на договора.

(3) Изпълнението на Програмата за управление и предоставяне на социалната услуга от конкурсната документация започва от датата на влизане в сила на договора, съобразно графика на дейностите, посочени в нея.

**ІIІ. ФИНАНСИРАНЕ И НАЧИН НА ПЛАЩАНЕ**

Чл.3.(1) За предоставянето на социалната услуга и за изпълнението на годишната Програма за управление и предоставяне на социалната услуга, предмет на настоящия договор, ВЪЗЛОЖИТЕЛЯТ предоставя на ИЗПЪЛНИТЕЛЯ финансиране от общинския бюджет, съобразно субсидия от Републиканския бюджет, според установените в съответната финансова година стандарти за издръжка на делегираните от държавата дейности.

 (2) Стандартът за финансиране на делегираната от държавата дейност **Дневен център за деца и/или младежи с увреждания (с приоритет аутистичен спектър)** на територията на Столична община е **в размер на 19 879** **лв.** **(деветнадесет хиляди осемстотин седемдесет и девет лева)** за едно място за една година, съгласно РМС №93 от 25.02.2025 г. за приемане на стандарти за делегираните от държавата дейности с натурални и стойностни показатели през 2025 г. При изменение на нормативния акт, Програмата за управление и предоставяне на социалната услуга и заплащането на ИЗПЪЛНИТЕЛЯ подлежи на актуализация. Размерът на средствата до края на календарната година се определя пропорционално, считано от датата на влизане в сила на договора. Размерът на бюджета за следващите години ще бъде в съответствие със стандартите за съответната година, съгласно Решение на Министерския съвет. При промяна на броя на местата в социалната услуга, водещ до промяна на средствата за издръжка, същите се коригират с анекс към договора.

 (3) Финансовите средства от утвърдения бюджет за дейността ще се предоставят ежемесечно на доставчика на социалната услуга след представяне и одобряване на технически и финансов отчет за социалната услуга, обект на настоящото възлагане за месец, предхождащ текущия, придружени със съответната фактура.

 (4) С конкурсната документация ИЗПЪЛНИТЕЛЯТ предоставя на ВЪЗЛОЖИТЕЛЯ Програма за управление и предоставяне на социалната услуга, включваща Техническо и Финансово предложения за целия период на управление на услугата, неразделна част към настоящия договор. Промени могат да бъдат правени по параграфите с изричното уведомление от страна на ИЗПЪЛНИТЕЛЯ на всяко полугодие. Други промени се извършват с анекс към сключения договор при:

1. изменение на нормативната уредба;
2. промяна на финансовите стандарти за делегираните от държавата дейности;
3. промяна на вида или броя на местата в социалната услуга;
4. предписания на контролни органи;
5. непреодолима сила или непредвидени обстоятелства.

 (5) ИЗПЪЛНИТЕЛЯТ представя месечни отчети по образец на направление „Социални дейности и интеграция на хора с увреждания” и разходооправдателни документи за разходи, които съответстват на актуализираните Финансови предложения. Неусвоените средства в края на бюджетната година подлежат на връщане.

 (6) ВЪЗЛОЖИТЕЛЯТ осъществява контрол за целесъобразното разходване на предоставените средства на частния доставчик, като в случай на установени нарушения уведомява Агенцията за качеството на социалните услуги за извършване на проверка на основание чл.71, ал.2 от Закона за социалните услуги. При потвърждение на нарушенията при разходването на предоставените средства кметът прекратява договора за възлагане на предоставянето на социалната услуга.

 (7) ИЗПЪЛНИТЕЛЯТ няма право да използва предоставеното финансиране за други услуги, дейности и разходи извън посочените в договора за възлагане на предоставянето на социалната услуга, съгласно изискванията на чл.68, ал.3 от Закона за социалните услуги.

 (8) Неосигуряването на средства в държавния бюджет за издръжка на **Дневен център за деца и/или младежи с увреждания (с приоритет аутистичен спектър)** с основни дейности: дневна грижа; информиране и консултиране (като специализирана услуга); застъпничество и посредничество; терапия и рехабилитация; обучение за придобиване на умения (като специализирана услуга) и подкрепа за придобиване на трудови умения (за младежи над 16-годишна възраст) като делегирана от държавата дейност, освобождава Столична община от отговорност и прекратява договора с частния доставчик.

 Чл.4. (1) ВЪЗЛОЖИТЕЛЯТ ще извършва плащането по чл. 3, ал.1-3 съобразно постъпването на държавната субсидия в бюджета на Столична община от месеца на влизане в сила на договора.

 (2) Ежемесечно след постъпването на субсидията и в срок 10 работни дни от представяне на фактура от страна на ИЗПЪЛНИТЕЛЯ, ВЪЗЛОЖИТЕЛЯТ ще извършва траншове по банкова сметка IBAN: ........................................., BIC: ......................., Банка ......................., клон:....................................................., адрес: ...........................................................

 (3) ИЗПЪЛНИТЕЛЯТ няма право да използва предоставеното финансиране за други услуги, дейности и разходи, извън посочените в договора. Задължава се да използва предоставените му бюджетни средства единствено за предоставяне на социалната услуга, описана в Техническото предложение и в рамките на бюджета, описан във Финансовото предложение за предоставяне на социалната услуга.

 (4) ИЗПЪЛНИТЕЛЯТ определя числеността и длъжностите на персонала в съответствие с одобреното Техническо предложение. ИЗПЪЛНИТЕЛЯТ е отговорен за подбора и квалификацията на членовете на екипа и като работодател на персонала отговаря за гарантиране на правата на наетите лица според Кодекса на труда.

### ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл.5. (1) ВЪЗЛОЖИТЕЛЯТ се задължава:

1. Да предоставя финансирането, съгласно уговореното в раздел III от договора.

2. Да оказва на ИЗПЪЛНИТЕЛЯ необходимото нефинансово съдействие за предоставяне на социалната услуга и изпълнението на Програмата за развитието й.

3. Да удостоверява заедно с ИЗПЪЛНИТЕЛЯ в протоколи действителното състояние на сградата на Дневен център за деца и/или младежи с увреждания (с приоритет аутистичен спектър) и неговото имущество, вкл. помещения, санитарни възли, обзавеждане, оборудване, инвентар и др.

Чл.6. (1) ВЪЗЛОЖИТЕЛЯТ има право:

1. Да изисква отчети и да осъществява проверка върху начина на използване на предоставеното от него финансиране.

###  2. Да извършва проверки за качеството и обема на предоставяната от ИЗПЪЛНИТЕЛЯ социална услуга във връзка със законово установените критерии и стандарти и конкурсната документация. Възложителят може да дава задължителни указания на Изпълнителя във връзка с качеството и обема на предоставяната социална услуга.

###  3. Да осъществява цялостен контрол за изпълнението на Програмата за управление и предоставяне на социалната услуга и Програмата за развитие на качеството на социалната услуга, предоставени от ИЗПЪЛНИТЕЛЯ.

###  4. Да наема външни експерти за мониторинг и контрол на дейността на ИЗПЪЛНИТЕЛЯ.

###  5. Да информира обществеността за дейността на Дневен център за деца и/или младежи с увреждания (с приоритет аутистичен спектър) с основни дейности: дневна грижа; информиране и консултиране (като специализирана услуга); застъпничество и посредничество; терапия и рехабилитация; обучение за придобиване на умения (като специализирана услуга) и подкрепа за придобиване на трудови умения (за младежи над 16-годишна възраст) и предоставеното финансиране.

###  6. Да изисква допълнителна информация по всяко време, като тази информация трябва да бъде предоставена в срок от 3 работни дни след получаване на писменото искане.

### V. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл.7.(1) ИЗПЪЛНИТЕЛЯТ има право да получи договорените средства за финансиране, съгласно раздел ІIІ от договора.

 (2) Да получи от ВЪЗЛОЖИТЕЛЯ необходимото нефинансово съдействие за предоставяне на услугата и изпълнението на Програмата.

Чл.8. ИЗПЪЛНИТЕЛЯТ се задължава:

(1) Да управлява и организира социалната услуга Дневен център за деца и/или младежи с увреждания (с приоритет аутистичен спектър) с основни дейности: дневна грижа; информиране и консултиране (като специализирана услуга); застъпничество и посредничество; терапия и рехабилитация; обучение за придобиване на умения (като специализирана услуга) и подкрепа за придобиване на трудови умения (за младежи над 16-годишна възраст), съгласно и в изпълнение на действащите нормативни актове, методиките и задължителните указания на компетентните органи и конкурсната документация.

 (2) Да осигури материална база, обзавеждане и оборудване за предоставянето на социалната услуга – собствена сграда или сграда, ползването на която, е предоставено на ИЗПЪЛНИТЕЛЯ за срок, не по-кратък от срока на изпълнение на договора за публично-частно партньорство. Помещенията следва да бъдат оборудвани и да отговарят на условията, посочени в държавно утвърдените нормативи.

 (3) Да изпълнява дейностите по Програмата за управление и предоставяне на социалната услуга с необходимата грижа, ефективност, прозрачност и добросъвестност, в съответствие с нормативните изисквания и с настоящия договор.

 (4) Да разходва средствата, получени от ВЪЗЛОЖИТЕЛЯ по чл.3, ал.1-3 от настоящия договор, в съответствие с бюджета, описан във Финансовото предложение за съответната бюджетна година.

 (5) Да предоставя на ВЪЗЛОЖИТЕЛЯ ежемесечен отчет за дейността и изразходваните бюджетни средства, заедно с копия от разходооправдателни документи за разходи, които съответстват на Финансовото предложение.

 (6) Да съхранява първичните счетоводни документи и при поискване от страна на Възложителя да ги предоставя за проверка.

 (7) Да използва за осъществяване на социалната услуга, предмет на настоящия договор помещенията, посочени в чл. 1, ал. 2 и да използва последните само за тях.

 (8) Да удостоверява заедно с ВЪЗЛОЖИТЕЛЯ в протоколи действителното състояние на сградата и движимото имущество в нея.

 (9) Да поддържа сградата и движимото имущество в нея в съответствие с държавно утвърдените нормативи с грижата на добър стопанин.

 (10) При всяка промяна в статута си на доставчик на социални услуги да уведомява незабавно ВЪЗЛОЖИТЕЛЯ.

 (11) Да уведомява ВЪЗЛОЖИТЕЛЯ за възникване на обстоятелства, препятстващи или отлагащи изпълнението на Програмата за развитие на качеството на социалната услуга.

 (12) Да осигури защита на личните данни на потребителите на социалната услуга, като предприеме мерки, съобразени с актуалната нормативна уредба.

VІ. ГАРАНЦИИ ЗА ИЗПОЛЗВАНЕ НА ПРЕДОСТАВЕНИТЕ СРЕДСТВА

Чл.9.(1) ИЗПЪЛНИТЕЛЯТ изготвя и предоставя на ВЪЗЛОЖИТЕЛЯ месечни отчети до 10-то число на следващия месец и годишен отчет в срок до 1 (един) месец след изтичане на съответната година.

(2) Отчетите се състоят от технически раздел – описание на извършените дейности спрямо заложените в Техническото предложение и финансов раздел – направени разходи спрямо планираните във Финансовото предложение за съответния период, както и справка за неразплатени разходи. Към отчетите се прилагат копия от разходооправдателни документи за разходи, които съответстват на Финансовото предложение.

(3) Отчетите се разглеждат и одобряват от експерт в направление „Социални дейности и интеграция на хора с увреждания” за техническата част и от счетоводител в същото направление за финансовата част в 7- дневен срок от деня на представянето им. Не се одобряват разходи извън предмета на настоящия договор.

(4) Годишният отчет се разглежда и одобрява от длъжностните лица по ал. 3 в 14 дневен срок от деня на представянето му.

(5) ИЗПЪЛНИТЕЛЯТ се уведомява писмено за одобряването на отчетите. При наличие на неодобрени разходи или несъгласие със становището на длъжностните лица по ал.3, той може да поиска преразглеждане на отчетите си от заместник-кмета на Столична община в направление „Социални дейности и интеграция на хора с увреждания” в 7 - дневен срок от получаване на уведомлението.

(6) При наличие на неодобрени некоригирани отчети и неизпълнение на дадени писмени указания след проведен контрол ВЪЗЛОЖИТЕЛЯТ предприема подходящи действия в съответствие с чл. 11, ал. 2, чл. 12, ал. 3 и чл. 15 от настоящия договор.

VІI. ГАРАНЦИИ ЗА ИЗПОЛЗВАНЕ НА МАТЕРИАЛНАТА БАЗА,

ОБЗАВЕЖДАНЕТО И ОБОРУДВАНЕТО

Чл. 10.(1)ИЗПЪЛНИТЕЛЯТ се задължава да използва материалната база, обзавеждането и оборудването единствено за предоставянето на социалната услуга и да не отстъпва ползването му на други лица.

 (2)ИЗПЪЛНИТЕЛЯТ се задължава да поддържа материалната база, обзавеждането и оборудването в състояние, което да осигури предоставянето на качествена социална услуга.

 (3)ИЗПЪЛНИТЕЛЯТ гарантира достъпна архитектурна среда за ползването на социалната услуга в периода на предоставянето й като държавно делегирана дейност.

### VІІI. ПРЕКРАТЯВАНЕ НА ДОГОВОРА

Чл.11. (1) Настоящият договор се прекратява:

1. По взаимно съгласие на страните.

2. С изтичане на срока, за който е сключен.

3. При неосигуряване на средства от държавния бюджет за съответната финансова година или част от нея за издръжка на социалната услуга като делегирана от държавата дейност.

4. При прекратяване предоставянето на социалната услуга с Решение на Столичния общински съвет, по реда на чл. 58 от Закона за социалните услуги.

5. От датата, в която ИЗПЪЛНИТЕЛЯТ загуби качеството си на доставчик на социалната услуга, която е предмет на настоящия договор.

(2) ВЪЗЛОЖИТЕЛЯТ може да прекрати едностранно договора след отправено 14-дневно предизвестие в случай, че ИЗПЪЛНИТЕЛЯТ:

1. Представи отчет или документ с невярно съдържание или не представи изискваните отчети и документи в предвидените срокове и формати, освен когато за непредставянето са налице независещи от ИЗПЪЛНИТЕЛЯ причини.

2. Предлага услуги, които не съответстват на нормативните актове, методиките, критериите и стандартите за предоставяне на социални услуги, не предоставя договорената услуга или предоставя недоговорени услуги;

3. Не изпълни задължителни писмени указания от държавни и общински контролни органи, свързани с предоставянето на социалната услуга по настоящия договор и разходването на субсидията от държавния бюджет;

4. Не изпълнява задълженията си по чл.10 от настоящия договор, свързани с използване на оборудваните помещения само за договорената социална услуга, отстъпва ползването им на други лица или не ги поддържа в състояние, което да осигури предоставянето на качествена социална услуга.

 5. Е извършил нарушения, констатирани при контрол по основание чл. 25, ал. 2, т. 9 и чл. 44, ал. 2 от Закона за социалните услуги за целесъобразното разходване на средства от финансовия стандарт за делегирана дейност.

 (3) ИЗПЪЛНИТЕЛЯТ може да прекрати едностранно договора с едномесечно предизвестие в случай, че ВЪЗЛОЖИТЕЛЯТ виновно не изпълнява задълженията си по този договор за предоставяне на необходимото финансиране и оказване на съдействие при предоставяне на социалната услуга.

**IX. НЕИЗПЪЛНЕНИЕ НА ДОГОВОРА И НЕУСТОЙКИ**

Чл.12. (1) В случай че дейностите по предоставяне на социалната услуга, предмет на настоящия договор, бъдат преустановени по вина на ИЗПЪЛНИТЕЛЯ, то той дължи на ВЪЗЛОЖИТЕЛЯ неустойка в размер на 0.5 % от предоставените до момента средства. Неустойката не изключва правото на ВЪЗЛОЖИТЕЛЯ да претендира обезщетение за вреди по общия ред.

 (2) В случай на забавяне превеждането на средства по вина на ВЪЗЛОЖИТЕЛЯ съобразно уговореното в раздел ІII от настоящия договор, при положение че ИЗПЪЛНИТЕЛЯТ е изправна страна, ВЪЗЛОЖИТЕЛЯТ дължи законната лихва за всеки просрочен ден.

 (3) ИЗПЪЛНИТЕЛЯТ трябва да възстанови на ВЪЗЛОЖИТЕЛЯ средствата, разходвани за цели, извън предмета на настоящия договор, заедно със съответните лихви, считано от деня на неправомерното разходване на средства.

 (4) ИЗПЪЛНИТЕЛЯТ трябва да възстанови на ВЪЗЛОЖИТЕЛЯ предоставените средства, в случай че изпълнението на Програмата за развитие на качеството на социалната услуга бъде преустановено по вина на ИЗПЪЛНИТЕЛЯ, след заплащане на реално и разумно извършените разходи.

 (5) ИЗПЪЛНИТЕЛЯТ трябва да възстанови на ВЪЗЛОЖИТЕЛЯ неизразходваните средства в едномесечен срок от прекратяване на договора.

**Х. ПРЕХОДНИ И ЗАКЛЮЧИТЕЛНИ РАЗПОРЕДБИ**

Чл.13. (1) Не се допуска възлагане на дейности от Програмата за управление и предоставяне на социалната услуга на подизпълнители, както и съвместно предоставяне на услугите с други лица, освен с изричното писмено одобрение на ВЪЗЛОЖИТЕЛЯ.

(2) В случай, че ИЗПЪЛНИТЕЛЯТ осъществява дейностите по изпълнение на Програмата за управление и предоставяне на социалната услуга с подизпълнител, то първия носи пълна отговорност за дейностите, възложени на подизпълнителя.

Чл.14. Договорът може да бъде изменян или допълван чрез анекси по взаимно съгласие на страните, изразено писмено.

Чл.15. Страните разрешават споровете, възникнали по повод изпълнението на настоящия договор по взаимно съгласие, а при невъзможност – по съдебен ред.

Чл.16. За неуредени въпроси в настоящия договор се прилагат разпоредбите на действащото българско законодателство.

Чл. 17. Ако някоя от страните промени адреса си без да уведоми другата страна, последната не отговаря за неполучени съобщения и др. подобни.

Чл. 18. Настоящият договор се изготви и подписа от страните в три еднообразни екземпляра, два за ВЪЗЛОЖИТЕЛЯ и един за ИЗПЪЛНИТЕЛЯ.

Приложение:

1. Техническо предложение
2. Финансово предложение

**ВЪЗЛОЖИТЕЛ: ИЗПЪЛНИТЕЛ:**

**ВАСИЛ ТЕРЗИЕВ**

**КМЕТ НА СТОЛИЧНА ОБЩИНА**

**РОСИЦА КУЗМАНОВА**

**ГЛ. СЧЕТОВОДИТЕЛ В НАПРАВЛЕНИЕ „СОЦИАЛНИ ДЕЙНОСТИ**

**И ИНТЕГРАЦИЯ НА ХОРА С УВРЕЖДАНИЯ“**